Weggesteek in die Weskus Nasionale Park lê daar ‘n wonderlike geheim. Die Kraalbaai Luxury Houseboats. Hier kan jy werklik wegbreek en boonop sommer op die see. Huisbote soos dié, in so unieke plek soos die Langebaanmeer binne die Weskus Nasionale Park, bied ’n ervaring wat jy nêrens anders in Suid-Afrika gaan kry nie.
Die ontwikkelaars het ‘n alleenmandaat om hier, op die ou end, altesaam sewe huisbote op die meer te plaas. Dit is natuurlik dan ook ’n goue geleentheid vir belangstellende belleggers.
Die groot boot het twee verdiepings. Die laer dek is luuks toegerus met 'n ruim sitkamer en kaggel, 'n ten volle toegeruste kombuis, vyf ruim slaapkamers en 'n sesde kamer met twee stapelbeddens. Daar is drie badkamers en 'n groot dek buite die sitkamer met buite-sitplekke.
Die bo-dek het 'n ruim sitkamer, drie slaapkamers... twee gemaklike slaapbanke in die sitkamer en 'n volledige badkamer. Daar is ook ’n bo-dek buite-area vir lig en son.